“นายกฯ” ล้อมวงถกนักเศรษฐศาสตร์ แชร์ไอเดียฟื้นศก. ขับเคลื่อนประเทศฝ่าวิกฤต
"พล.อ.ประยุทธ์ จันทร์โอชา" นายกรัฐมนตรี ล้อมวงถกนักเศรษฐศาสตร์ แชร์ไอเดียฟื้นเศรษฐกิจ ขับเคลื่อนประเทศฝ่าวิกฤต
"พล.อ.ประยุทธ์ จันทร์โอชา" นายกรัฐมนตรี ล้อมวงถกนักเศรษฐศาสตร์ แชร์ไอเดียฟื้นเศรษฐกิจ ขับเคลื่อนประเทศฝ่าวิกฤต
16 ก.ย. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม โพสต์เฟซบุ๊กส่วนตัว “ประยุทธ์ จันทร์โอชา Prayut Chan-o-cha” ระบุว่า ก่อนการประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบศ. บ่ายวันนี้ (16 ก.ย.63) ได้มีโอกาสได้พบปะพูดคุยกับนักเศรษฐศาสตร์ จากองค์กรวิจัยอิสระ มหาวิทยาลัย และสถาบันการเงิน ที่ได้นำเสนอและแลกเปลี่ยนความคิดเห็นเกี่ยวกับแนวทางการขับเคลื่อนประเทศให้ผ่านพ้นวิกฤตในช่วงนี้ มีหลายเรื่องที่ได้คุยกัน เช่น นโยบายการเงินการคลัง ระบบภาษี การกระตุ้นการจ้างงาน และการปรับทักษะแรงงาน รวมถึงสถานการณ์และมาตรการต่างๆ ที่รัฐบาลต้องเตรียมการเพื่อรับมือในอนาคต
“หลายเรื่องเราได้เริ่มทำไปแล้วหรืออยู่ระหว่างการดำเนินการเพราะตรงกับยุทธศาสตร์ชาติที่เรามี อีกหลายเรื่องจะเป็นประโยชน์ที่ช่วยให้ผมสามารถตัดสินใจและกำหนดแนวทางการดำเนินการของรัฐบาลต่อไป ผมรู้สึกดีใจที่ได้เห็นความเต็มใจของทุกท่านที่พร้อมจะเข้ามาช่วยเหลือพี่น้องประชาชนและประเทศชาติ ผมยืนยันครับว่ารัฐบาลพร้อมที่จะรับฟังทุกภาคส่วนครับ”

